**O TRATAMENTO INTEGRADO DE LINGUAS (TIL)**

**NO MARCO DA LOMCE**

**IES FÉLIX MURIEL**

**2015-16**

**2016-17**

**CAMBIOS PROPICIADOS POLA LOE QUE TAMÉN RECOLLE A LOMCE**

* **Cambios no papel do alumno/a** na aula:
	+ 1. *Potenciación da aprendizaxe por competencias*
		2. *Capacidade para aprender por si mesmos e en equipo*
* **Cambios no papel das familias**:

*As nais ou os/as titores/as legais* ***deberán apoiar e participar*** *na evolución do proceso educativo dos/das seus/súas fillos/as ou tutelados/as, así como* ***coñecer as decisións relativas á avaliación e á promoción****, e* ***colaborar nas medidas de apoio ou reforzo*** *que adopten os centros docentes para facilitar o seu progreso educativo, e* ***terán acceso aos documentos oficiais de avaliación e aos exames e documentos das avaliacións*** *que se lles realicen aos/ás seus/súas fillos/as ou tutelados/as*

* **Cambios no rol docente**:
	+ Atención á diversidade e respecto polos distintos ritmos de aprendizaxe
	+ Metodoloxía activa e participativa, deseñando actividades que integren todas as competencias
	+ Deseño de tarefas e situacións de aprendizaxe formais e informais, que posibiliten a aplicación dos coñecementos. ***Os contidos están subordinados á acción***.
	+ Traballo en equipo do profesorado, proporcionando un enfoque multidisciplinar
* A LOMCE sinala que para superar esta etapa educativa é necesario cumprir dous requisitos:
	+ **Acadar os Obxectivos da ESO**
	+ **Acadar un adecuado desenvolvemento das Competencias Clave**

**COMPETENCIAS CLAVE**

 *“As competencias clave son aquelas que todas as persoas precisan para a súa realización e o seu desenvolvemento persoal, así como para a cidadanía activa, a inclusión social e o emprego”. Coñecemento na práctica, “saber facer”.*

* **CCL (Comunicación Lingüística)**
	+ Saber escoitar
	+ Saber falar
	+ Saber ler
	+ Saber escribir
* **CAA (Aprender a Aprender)**
	+ Saber autocorrexirse, aceptando o erro como parte do proceso de aprendizaxe
	+ Demostrar curiosidade e interese por aprender
	+ Ser quen de autoavaliarse e coavaliar aos compañeiros/as
	+ Desenvolver hábitos de traballo
* **CD (Dixital)**
	+ Ser quen de utilizar as novas tecnoloxías ao servizo da propia aprendizaxe
	+ Saber buscar e seleccionar información na rede
	+ Saber crear novos contidos na rede
	+ Iniciar o proceso de alfabetización múltiple
* **CSC (Social e Cívica)**
	+ Desenvolver habilidades sociais
	+ Saber respectar aos demais
	+ Rexeitar os prexuízos e calquera tipo de discriminación
	+ Coñecer e respectar os dereitos humanos e as normas que nos rexen (Constitución e Estatuto)
* **CSIEE (Sentido da Iniciativa e Espírito Emprendedor)**
	+ Saber desenvolverse con autonomía
	+ Asumir responsabilidades
	+ Saber traballar en equipo
	+ Mostrar iniciativa e creatividade
* **CCEC (Conciencia e Expresións Culturais)**
	+ Respectar todas as expresións culturais
	+ Comprender as manifestacións artísticas
* **CMCCT (Matemática e Coñecemento Científico Tecnolóxico)**
	+ Saber ler un mapa e interpretar unha gráfica
	+ Distinguir formas e volumes
	+ Entender o que supón o coñecemento científico
	+ Descubrir a tecnoloxía no ámbito do cotián

**ELEMENTOS TRANSVERSAIS**

* Comprensión lectora e expresión oral e escrita
* Comunicación audiovisual e TICs
* Educación cívica e constitucional
* Igualdade entre homes e mulleres e prevención da violencia de xénero
* Rexeitamento de contidos sexistas e da discriminación por razón da orientación sexual, favorecendo a visibilidade da realidade homosexual, bisexual, transexual, transxénero e intersexual.
* Resolución pacifica de conflitos e rexeitamento de calquera tipo de violencia, racismo ou xenofobia
* Respecto polos dereitos humanos, pola liberdade, a xustiza, a igualdade, o pluralismo político, a paz, a democracia, a pluralidade e o Estado de dereito

**OBXECTIVOS DA ESO**

1. *Asumir responsablemente os seus* ***deberes****, coñecer e exercer os seus* ***dereitos*** *no respecto ás demais persoas, practicar a tolerancia, a cooperación e a solidariedade entre as persoas e os grupos, exercitarse no diálogo, afianzando os dereitos humanos e a igualdade de trato e de oportunidades entre mulleres e homes, como valores comúns dunha sociedade plural, e prepararse para o exercicio da cidadanía democrática.*
2. *Desenvolver e consolidar* ***hábitos de disciplina, estudo e traballo individual e en equipo****, como condición necesaria para unha realización eficaz das tarefas da aprendizaxe e como medio de desenvolvemento persoal.*
3. *Valorar e respectar a diferenza de sexos e a igualdade de dereitos e oportunidades entre eles. Rexeitar a discriminación das persoas por razón de sexo ou por calquera outra condición ou circunstancia persoal ou social.* ***Rexeitar os estereotipos que supoñan discriminación entre homes e mulleres, así como calquera manifestación de violencia contra a muller****.*
4. *Fortalecer as súas capacidades afectivas en todos os ámbitos da personalidade e nas súas relacións coas demais persoas, así como* ***rexeitar a violencia, os prexuízos de calquera tipo e os comportamentos sexistas, e resolver pacificamente os conflitos****.*
5. ***Desenvolver destrezas básicas na utilización das fontes de información,*** *para adquirir novos coñecementos con sentido crítico. Adquirir unha preparación básica no campo das tecnoloxías, especialmente as da información e a comunicación.*
6. *Concibir o coñecemento científico como un saber integrado, que se estrutura en materias, así como coñecer e* ***aplicar os métodos para identificar os problemas en diversos campos do coñecemento e da experiencia****.*
7. *Desenvolver o espírito emprendedor e a confianza en si mesmo, a participación, o* ***sentido crítico****, a* ***iniciativa persoal*** *e* ***a capacidade para aprender a aprender****, planificar, tomar decisións e asumir responsabilidades.*
8. ***Comprender e expresar con corrección, oralmente e por escrito, na lingua galega e na lingua castelá, textos e mensaxes complexas, e iniciarse no coñecemento, na lectura e no estudo da literatura.***
9. ***Comprender e expresarse nunha ou máis linguas estranxeiras de maneira apropiada.***
10. *Coñecer, valorar e* ***respectar os aspectos básicos da cultura e da historia propias e das outras persoas****, así como o patrimonio artístico e cultural.* ***Coñecer mulleres e homes que realizaran achegas importantes á cultura e á sociedade galega, ou a outras culturas do mundo****.*
11. *Coñecer e aceptar o funcionamento do propio corpo e o das outras persoas****, respectar as diferenzas****, afianzar os* ***hábitos de coidado e saúde corporais****, e incorporar a educación física e a* ***práctica do deporte*** *para favorecer o desenvolvemento persoal e social.* ***Coñecer e valorar a dimensión humana da sexualidade en toda a súa diversidade****. Valorar criticamente os hábitos sociais relacionados coa saúde, o consumo, o* ***coidado dos seres vivos e o medio ambiente****, contribuíndo á súa conservación e á súa mellora.*
12. *Apreciar a creación artística e* ***comprender a linguaxe das manifestacións artísticas****, utilizando diversos medios de expresión e representación.*
13. ***Coñecer e valorar os aspectos básicos do patrimonio lingüístico, cultural, histórico e artístico de Galicia****, participar na súa conservación e na súa mellora, e* ***respectar a diversidade lingüística e cultural como dereito dos pobos e das persoas****, desenvolvendo actitudes de interese e respecto cara ao exercicio deste dereito.*
14. ***Coñecer e valorar a importancia do uso da lingua galega como elemento fundamental para o mantemento da identidade de Galicia****, e como medio de relación interpersoal e* ***expresión de riqueza cultural nun contexto plurilingüe****, que permite a comunicación con outras linguas, en especial coas pertencentes á* ***comunidade lusófona****.*

**O TRATAMENTO INTEGRADO DE LINGUAS (TIL)**

Coa entrada en vigor da LOMCE, o Ministerio publicou unha [Orde arredor da importancia das Competencias Clave](https://www.boe.es/diario_boe/txt.php?id=BOE-A-2015-738) e o [Decreto polo que se establecía o currículo de ESO e Bacharelato](http://www.mecd.gob.es/educacion-mecd/mc/lomce/el-curriculo/curriculo-primaria-eso-bachillerato.html), no que se abordaba a necesidade do **Tratamento Integrado de Linguas** nos preámbulos das materias lingüísticas, seguindo as pautas marcadas pola Unión Europea desde 2001. A Consellaría de Educación, adaptou esa Orde e publicou un [Decreto e unhas Instrucións](http://www.edu.xunta.gal/portal/guiadalomce) para dar cumprimento á nova lexislación, que recolle importantes cambios relacionados coas linguas:

* **Cambios metodolóxicos**
	+ *Tanto na educación secundaria obrigatoria como no bacharelato é especialmente salientable* ***que a aprendizaxe das distintas linguas establecidas no currículo destas etapas se trate de xeito integrado****, e dea continuidade ao proceso de fomento do interese por outras linguas e culturas distintas da propia e promovan o respecto cara ás persoas falantes desas linguas.*
	+ ***Os centros docentes impartirán de xeito integrado o currículo de todas as linguas da súa oferta educativa****, co fin de favorecer que todos os coñecementos e as experiencias lingüísticas do alumnado contribúan ao desenvolvemento da súa competencia comunicativa plurilingüe. No proxecto lingüístico do centro concretaranse as medidas tomadas para a impartición do currículo integrado das linguas. Estas medidas incluirán:*
		- 1. *acordos sobre* ***criterios metodolóxicos*** *básicos de actuación en todas as linguas,*
			2. *acordos sobre a* ***terminoloxía*** *que se vaia empregar,*
			3. *acordos sobre o tratamento que se lles dará aos* ***contidos****,*
			4. *acordos sobre os* ***criterios de avaliación*** *e aos* ***estándares de aprendizaxe*** *similares en cada materia lingüística,*
			5. *acordos* ***para evitar a repetición dos aspectos comúns á aprendizaxe de calquera lingua****.*
	+ ***Os métodos docentes deberán favorecer a motivación*** *por aprender nos alumnos/as, polo que os docentes deberán ser quen de xerar neles* ***curiosidade*** *e a necesidade de adquirir coñecementos, habilidades e valores. Recoméndase:*
		- 1. ***A aprendizaxe por proxectos*** *(proposta dun plan de acción co que se busca conseguir un resultado práctico). Esta metodoloxía favorece a tarefa investigadora, a reflexión e a crítica.*
			2. ***O uso do portfolio*** *(carpeta de aula virtual ou material, que aporta información sobre o alumnado e permite mostrar os resultados da súa aprendizaxe, reforzando o proceso de avaliación continua.*
	+ *O profesorado debe procurar:*
		- 1. ***que o alumnado comprenda o que aprende***
			2. ***que o alumnado saiba para que aprende***
			3. ***que o alumnado sexa capaz de usar / aplicar o aprendido en distintos contextos dentro e fóra da aula.***
* **Cambios nos recursos didácticos**
	+ O papel do docente como xerador dos seus propios recursos xunto ao enfoque interdisciplinar e integrador que a lei demanda impide o uso tradicional do libro de texto como referente máximo no proceso de ensino – aprendizaxe, polo que este converterase nun **Libro de Apoio** para o alumnado, pero será só un recurso máis, nunca o único.
	+ A innovación metodolóxica ao servizo do desenvolvemento das competencias básicas trae consigo novos recursos que a propia lei sinala como necesarios: ***Promoverase a integración e o uso das tecnoloxías da información e da comunicación na aula, como recurso metodolóxico eficaz para desenvolver as tarefas de ensino e aprendizaxe.***

**ACORDOS ACADADOS PARA O TRATAMENTO INTEGRADO DE LINGUAS (TIL)**

**IES FÉLIX MURIEL**

**METODOLOXÍA**

Pretendemos reforzar os aspectos prácticos. Cómpre, polo tanto, poñer especial atención na oralidade e nas competencias activas: aproveitar os recursos que ofrece a biblioteca, así como fomentar as tecnoloxías da información e da comunicación, e fomentar a investigación en grupo e o traballo colaborativo do alumnado.

Trátase polo tanto dunha didáctica en que o alumnado pasou (hai xa tempo) de ser mero receptor de contidos teóricos a ser actor e protagonista. Neste sentido guíannos sobre todo catro consideracións fundamentais:

* Desde o sistema educativo os alumnos/as teñen que ter acceso aos elementos e instrumentos básicos da cultura galega e, desde ela, á cultura universal.
* O alumno/a ten que ser o protagonista fundamental dentro da aula e non un mero receptor. En consecuencia, debemos procurar prescindir ao máximo do hábito da explicación teórica e intentar que a figura do profesor/a sexa a de dinamizador das actividades que propomos.
* O alumno/a debe romper coa dinámica da aprendizaxe indutiva, entrando noutra máis orixinal, reflexiva e lúdica, a aprendizaxe interactiva, que lle permita alcanzar a madureza lingüística propia da súa etapa.

Seguiremos as liñas metodolóxicas enumeradas no [Decreto 133/2007](http://www.xunta.gal/dog/Publicados/2007/20070713/Anuncio2640E_es.html), que son as seguintes:

* Fomentar a participación, a reflexión, tanto individual como grupal.
* Operar non só sobre o concreto, senón tamén sobre conceptos, ideas.
* Fomentar a formulación de hipóteses.
* Buscar, seleccionar e tratar a información.
* Fomentar a confrontación clara e respectuosa.
* Insistir na ordenación, comparación e xerarquización das ideas.
* Elaborar percorridos ordenados desde a formulación da hipótese até a comprobación dos resultados.
* Expresar correcta, clara e ordenadamente os resultados.
* Comprobar a aprendizaxe noutros contextos diferentes ao utilizado.
* Relacionar os saberes aprendidos nas distintas materias.

**MATERIAIS (alumno/a)**

* **Carpeta de linguas** (unha carpeta de aneis para todas as materias lingüísticas: LGL, LCL, LE (inglés, francés ou portugués) e LC (latín e grego)
* **Folios en branco (**entregaráselles un folio “patrón”)
* **Bolígrafo** (un azul ou negro e un vermello)
* **Correo electrónico** (con autorización da nai, pai ou persoa titora)

**(Esta metodoloxía será de aplicación ao longo dos 4 cursos da ESO)**

**PAUTAS PARA A PRESENTACIÓN DE TRABALLOS ESCRITOS**

**1. TRABALLOS A MAN**

* Os traballos e/ou tarefas entregaranse escritos unicamente a bolígrafo azul ou negro, nunca en lapis ou en calquera outra cor.
* O traballo incluirá obrigatoriamente (sexa na portada ou como encabezamento) a seguinte información: Título, nome e curso do alumno/a, materia e avaliación á que pertence o exercicio.
* Deberán deixarse marxes: inferior (2 cm), superior (3 cm), dereita (2 cm) e esquerda (3 cm) pois dan limpeza ao escrito e permiten facer anotacións ao profesor. Ademais débese garantir a distancia adecuada entre as liñas e que estas estean aliñadas horizontalmente no folio, para o cal é aconsellable o uso de padróns.
* É aconsellable realizar borradores previos. Débese coidar a letra e a limpeza na presentación definitiva.
* Os parágrafos deben estar sangrados.
* As follas que se entreguen deben estar obrigatoriamente unidas con grampas.

**2. TRABALLOS A ORDENADOR**

Os traballos a ordenador constarán dos seguintes apartados:

* **Portada**. Debe conter o título do traballo (no centro da folla e con maior tamaño que o resto) e o nome e curso do alumno na marxe inferior dereita.
* **Índice**. Nel recóllense todos os capítulos e apartados do traballo indicando a páxina na que se atopan.
* **Follas de desenvolvemento**. Escritas por unha soa cara respectando unhas marxes determinadas ( por defecto: esquerdo e dereito, 3 cm; inferior e superior, 2'5 cm). Os tipos de letra máis habituais son Calibri e Arial; en canto ao seu tamaño, dependendo da fonte, variaría entre o 12 para o texto, 14/16 para os subtítulos e 18 para o título. Un entreliñado de 1.5 é o adecuado . Cada capítulo ou apartado principal, destacarase en negriña e comezará páxina nova. As páxinas deberán numerarse empezando a contar a partir do índice.
* **Introdución e conclusión.** A partir de 3º de ESO, tralo índice, debe aparecer unha introdución que xustifique e presente o traballo; ao final, aparecerá unha conclusión a modo de peche.
* **Bibliografía.** Ao final do traballo, aparecerá a fonte ou fontes ás que se acudira en busca de información, citándoa da seguinte forma:

**APELIDO, Nome, *Título*, Editorial.**

Se a consulta se realiza a través da Internet, deberá poñerse a dirección da páxina visitada.

* **Encadernación.** As follas que se entreguen deben estar obrigatoriamente unidas con grampas.

NOTA: Os **prazos** indicados polo profesorado serán de obrigado cumprimento. Non se recollerán tarefas fóra de prazo.

**PAUTAS PARA A PRESENTACIÓN DE EXAMES**

* Debe empregarse exclusivamente bolígrafo azul ou negro: nin lapis nin *tipex*.
* Salvo indicación en sentido contrario, as respostas aparecerán nos folios en branco, nunca na folla do exame.
* É conveniente deixar marxes para facilitar a corrección. Na medida do posible, evitaranse as tachas.
* É obrigatorio sangrar os parágrafos.
* Non se utilizarán padróns.
* As páxinas estarán sempre numeradas e todas levarán o nome do alumno/a.
* Buscarase sempre a orde e a limpeza. Se, unha vez contestada unha pregunta, se quere aportar nova información empregarase o mesmo mecanismo das notas a pé de páxina. Colocarase un asterisco (\*) na pregunta que queremos continuar e a información nova poñerase nun folio aparte. No caso de que isto suceda con máis dunha pregunta os asteriscos deben ser numerados (\*1/ \*2) para facilitar a corrección do exame.

**CRITERIOS DE AVALIACIÓN**

**E MÍNIMOS REQUERIDOS**

1. Comprensión de textos orais e escritos utilizados no ámbito académico e dos medios de comunicación.
2. Produción de textos sinxelos; orais e escritos; adecuados, coherentes e cohesionados; propios dos medios de comunicación e do ámbito académico.
3. Participación activa en situacións de aprendizaxe propias do ámbito académico e non académico.
4. Detección do tema e do subtema en distintos tipos de texto. Subliñado das ideas principais.
5. Lectura en voz alta, con dicción, entoación e ritmo correctos, incidindo especialmente na adecuación aos patróns fonéticos de cada lingua e aos signos de puntuación.
6. Planificación, revisión e boa presentación de textos escritos, con respecto polas normas gramaticais e ortográficas.
7. Recoñecemento das categorías gramaticais básicas (substantivos, adxectivos, pronomes, verbos, adverbios). Respecto polas normas ortográficas. Adquisición de novo vocabulario.
8. Comprensión e respecto pola realidade plurilingüe na que habitamos, evitando prexuízos.
9. Uso das TIC para obter información.
10. Uso das estratexias de autoavaliación e autocorrección, aceptando o erro como parte do proceso de aprendizaxe.

**REPARTO CONTIDOS**

1º TRIMESTRE

**LINGUA GALEGA E LITERATURA**

BLOQUE 1. Comunicación oral

* Instrucións e normas

BLOQUE 2. Comunicación escrita

* Elaboración de esquemas, resumos e definicións (explicación e posta en práctica)
* Uso do correo electrónico

BLOQUE 3. Funcionamento da lingua

* As propiedades textuais: adecuación, coherencia e cohesión

BLOQUE4. Lingua e sociedade

* Un mundo de linguas

BLOQUE 5. Educación literaria

* A tipoloxía textual.
* O texto expositivo
* A canción

**LINGUA CASTELÁ E LITERATURA**

BLOQUE 1. Comunicación oral

* Instrucións e normas

BLOQUE 2. Comunicación escrita

* Elaboración de esquemas, resumos e definicións (posta en práctica)

BLOQUE 3. Funcionamento da lingua

* As propiedades textuais: adecuación, coherencia e cohesión
* Clases de palabras: Substantivos e verbos (a narración)

BLOQUE 4. Educación literaria

* A tipoloxía textual.
* Textos literarios e non literarios
* A narración (substantivos e verbos)

**LINGUA INGLESA**

BLOQUE 1. Comunicación oral

* Instrucións e normas
* O abecedario (AFI)

BLOQUE 2. Comunicación escrita

* Números e datas

BLOQUE 3. Funcionamento da lingua

* Discriminación da información

BLOQUE 4. Educación literaria

* A tipoloxía textual.
* Preguntas e rexistros

**LINGUA FRANCESA**

BLOQUE 1. Comunicación oral

* Instrucións e normas
* O abecedario (AFI)

BLOQUE 2. Comunicación escrita

* Números e datas

BLOQUE 3. Funcionamento da lingua

* Discriminación da información

BLOQUE 4. Educación literaria

* A tipoloxía textual.
* Preguntas e rexistros

**LINGUA PORTUGUESA**

BLOQUE 1. Comunicación oral

* Instrucións e normas
* O abecedario (AFI)

BLOQUE 2. Comunicación escrita

* Números e datas

BLOQUE 3. Funcionamento da lingua

* Discriminación da información

BLOQUE 4. Educación literaria

* A tipoloxía textual.
* Preguntas e rexistros

**OBSERVACIÓNS:**

* Todas as materias lingüísticas iniciaremos o curso coas instrucións e as normas.
* Continuaremos co desenvolvemento da Avaliación Inicial.
* Posteriormente, iniciaremos os contidos de 1ºESO nas materias lingüísticos abordando o tema do plurilingüismo: ***Un mundo de linguas***. Contexto común do que todas as linguas partiremos.

**INSTRUMENTOS DE AVALIACIÓN**

1. Observación directa do labor desenvolvido polo alumnado
2. Producións escritas do alumnado
3. Exposicións orais
4. Proba escrita (exame)
5. Proxectos

**REPARTO DE CONTIDOS**

 2º TRIMESTRE

**LINGUA GALEGA E LITERATURA**

1. Coloquios, debates e conversas espontáneas.
2. Procura a manexo de información en Bibliotecas e Páxinas Web.
3. Uso da Aula Virtual
4. As propiedades textuais. Corrección ortográfica e gramatical.
5. Funcionamento da Lingua. Clases de palabras: Substantivos e verbos (Reforzo do abordado por LCL no 1º trimestre)
6. Lingua e sociedade. As linguas do Estado Español.
7. A tipoloxía textual:
	1. O texto expositivo.
	2. Repaso do texto argumentativo.
8. Produción de textos narrativos e descritivos (aplicando o visto en LCL) ademais de expositivos e argumentativos.
9. O cómic.

**LINGUA CASTELÁ E LITERATURA**

1. Coloquios, debates e conversas espontáneas.
2. Procura a manexo de información en Bibliotecas e Páxinas Web.
3. As propiedades textuais. Corrección ortográfica e gramatical.
4. Funcionamento da Lingua. Clases de palabras: Adxectivos e adverbios (para traballar a descrición)
5. Lingua e sociedade. As linguas do Estado Español.
6. A tipoloxía textual:
	1. Os xéneros literarios.
	2. A descrición (adxectivos e adverbios).

**LINGUAS ESTRANXEIRAS (INGLÉS, FRANCÉS e PORTUGUÉS)**

1. Conversas espontáneas.
2. Procura a manexo de información en Bibliotecas e Páxinas Web.
3. Tratamento de respecto.
4. Descricións.
5. Dramatizacións de escenas da vida cotiá.

**OBSERVACIÓNS:**

* Todas as materias lingüísticas iniciaremos o segundo trimestre partindo da avaliación dos resultados do 1º trimestre coas propostas de mellora de cara ao 2º trimestre.
* Continuaremos coas instrucións e as normas trasladándoas ao contexto dun coloquio e dun debate.
* Posteriormente, iniciaremos os contidos do 2º trimestre nas materias lingüísticas abordando o tema do multilingüismo: ***As linguas do estado español***. Contexto común do que todas as linguas partiremos.

**INSTRUMENTOS DE AVALIACIÓN**

1. Observación directa do labor desenvolvido polo alumnado
2. Producións escritas do alumnado
3. Producións orais do alumnado
4. Probas escritas
5. Probas de comprensión oral
6. Proxecto de Investigación